MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 415
privind aprobarea preţului local al energiei termice facturată populaţiei 
          Consiliul Local al Municipiului Craiova, întrunit în şedinţa ordinară din data de 24.11.2011;

 
Având în vedere raportul nr.164590/2011 întocmit de Direcţia Economico - Financiară prin care se propune aprobarea preţului local al energiei termice facturată populaţiei, începând cu 01 noiembrie 2011 şi rapoartele comisiilor de specialitate ale Consiliului Local al Municipiului Craiova nr.175, 176, 177, 178 şi 179/2011;   

În conformitate cu prevederile art.40, alin.9 din Legea nr.325/2006 privind serviciul public de alimentare cu energie termică;

 
În temeiul art.36 alin.2 lit.d coroborat cu alin.6 lit.a, pct.14, art. 45 alin.2, lit.a şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1.  Se aprobă preţul local al energiei termice facturată populaţiei, în cuantum de 245 lei/Gcal, inclusiv TVA, începând cu 01 noiembrie 2011.

Art.2.
  Diferenţa dintre preţul de producere, transport, distribuţie şi furnizare a energiei termice şi preţul de facturare către populaţie, pentru luna octombrie 2011, se suportă din bugetul local.

Art.3.
 Pe data intrării în vigoare a prezentei hotărâri, îşi încetează efectele Hotărârea Consiliului Local al Municipiului Craiova nr.353/2010.

Art.4.

Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară şi Regia Autonomă de Termoficare Craiova vor aduce la îndeplinire prevederile prezentei hotărâri.

